stanford-oval/wikipedia huggingface dataset:
Suomen kommunistisen puolueen vallankaappaushanke 1948
Huhut oikeistolaisten suunnittelemasta vallankaappauksesta

Toukokuussa SKP:n pääsihteeri Ville Pessi kävi Moskovassa tapaamassa Ždanovia. Pessi kertoi Moskovassa, että Valpon johto oli kertonut SKP:n johdolle Suomen oikeistolaisten suunnitelleen kaappausta ulkomaisten tukijoiden avustuksella YYA-sopimuksen torjumiseksi. Oikeistolaisten salaliittolaisten johdossa huhuttiin olevan itse Paasikivi. Pessin tietojen mukaan oikeistolaiset olivat kuitenkin luopuneet suunnitelmistaan, koska "vehkeilijät saivat selville, että heitä tarkkaillaan".  Toisaalta oikeistovallankaappaus sisältyi mitä todennäköisimmin SKP:n suunnitelmaan. Kommunistien tavoite oli vahvistaa omaa kannatustaan oikeiston tekaistulla suunnitelmalla, joka johtaisi lopulta suureen pidätysaaltoon ennen vaaleja ja pelottelisi ihmiset äänestämään vasemmistoa.
Harold Hitz Burton

Harold Hitz Burton
Harold Hitz Burton (22. kesäkuuta 1888 Jamaica Plain, Massachusetts – 28. lokakuuta 1964 Washington, DC) oli yhdysvaltalainen pormestari, senaattori ja korkeimman oikeuden tuomari.
Burton opiskeli ensin Bowdoin Collegessa Mainen osavaltiossa ja jatkoi sitten Harvardin yliopistoon lukemaan lakia. Hänen isänsä oli dekaani Massachusettsin teknillisessä korkeakoulussa. Opintojensa jälkeen Burton meni naimisiin ja aloitti lakimiehen työt Ohion Clevelandissa. Ensimmäisessä maailmansodassa hän sai Purple Heart -kunniamerkin ja eteni kapteeniksi.
Vuonna 1929 Burton valittiin Ohion edustajainhuoneeseen, vuonna 1935 Clevelandin pormestariksi ja sen jälkeen kahdelle lisäkaudelle. Vuonna 1940 hänet valittiin senaattiin. Hän edusti republikaanipuoluetta ja oli näkökannoiltaan maltillinen.
Presidentti Harry S. Truman nimitti Burtonin korkeimpaan oikeuteen vuonna 1945 eläkkeelle jääneen Owen J. Robertsin tilalle. Vaikka Truman oli itse demokraatti, hän valitsi Burtonin, joka oli ensimmäinen republikaaninen nimitys yli kymmeneen vuoteen. Senaatti ei järjestänyt edes kuulemisia, vaan vahvisti nimityksen yksimielisesti yhdessä päivässä. Myös korkeimmassa oikeudessa Burton oli maltillinen, ja hän kirjoitti lausuntonsa erittäin tarkkaan ja siten, että ne miellyttäisivät mahdollisimman monia hänen kollegoitaan. Hän puolusti perustuslaillisten oikeuksien antamista afroamerikkalaisille, mutta toisaalta hän usein äänesti hallituksen toimivallan puolesta ja henkilökohtaisia vapauksia vastaan silloin, kun kyseessä olivat kansalaisoikeudet tai kansallinen turvallisuus.
Burton jäi eläkkeelle lokakuussa 1958, sillä hänen terveytensä oli huono Parkinsonin taudin takia. Hän viivytteli eläkkeelle jäämistään, koska hän halusi olla mukana käsittelemässä erään koulujen rotuerotteluun liittyvän tapauksen loppuun asti. Hänen seuraajakseen nimitettiin Potter Stewart. Burton toimi vielä kuolemaansa asti vierailevana tuomarina valitustuomioistuimessa Washingtonissa. Hän kuoli 28. lokakuuta 1964.
Aiheesta muualla

Wikimedia Commonsissa on kuvia tai muita tiedostoja aiheesta .
BURTON, Harold Hitz, (1888 - 1964) Biographical Directory of the United States Congress
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Yhdysvallat 
Henkilöt:  US Congress 
Muut:  NARA  SNAC
Aleksanterinleivos

Aleksanterinleivos
Aleksanterinleivos on murotaikinasta, vadelmahillosta tai omenamarmeladista sekä kananmunan keltuaisesta koostuva leivos, jota on valmistettu Suomessa 1800-luvun alusta lähtien.
Leivos on yleensä kuorrutettu kiinteällä, elintarvikevärillä vaaleanpunaiseksi värjätyllä tomusokerilla, jossa voi olla myös suklaasta tai sokerista tehtyjä ohuita koristekuvioita päällä.
Leivosten historiaan perehtynyt etnologian professori Bo Lönnqvist liittää nimikkoleivokset vahvaan henkilökulttiin. Leivos on nimetty Venäjän keisarin Aleksanteri I:n mukaan.
Tanskassa leivos tunnetaan nimellä hindbaersnitte. Latviassa leivos on nimeltään Aleksandra torte, joka luotiin erään toisen keisarin, Aleksanteri III:n Riian-vierailun kunniaksi. Ainekset ja leivoksen ulkonäkö ovat samanlaiset kuin suomalaisessa aleksanterinleivoksessa.
Leivos tunnetaan myös englanniksi nimellä Alexandertorte, jolla viitataan yleensä latvialaiseen leivokseen.
Ebba Månsdotter Lilliehöök

| Ebba Månsdotter Lilliehöök> Henkilötiedot |
| --- | --- |
Syntynyt: 13. tammikuuta 1529 Upplon maatila, Länsi-Götanmaa, Ruotsi
Kuollut: 29. syyskuuta 1609 Lerjeholm, Angeredin pitäjä, Älvsborgin lääni, Ruotsi
Ammatti:  ruukinpatruuna, kreivikunnan käskynhaltija
Arvonimi: Raaseporin kreivitär, Gräfsnäsin vapaaherraratar ja Käggleholmin rouva
Vanhemmat:  Brita Jönsdotter Roos av Ervalla  Måns Bryntesson Lilliehöök
Puoliso:  Sten Eriksson Leijonhufvud
Lapset:   Margareta Stensson Leijonhufvud  Edla Stensson Leijonhufvud  Axel Leijonhufvud (Lewenkopf, Lewenhaupt)  Anna Stensson Leijonhufvud  Mauritz Leijonhufvud (Lewenhaupt)  Elisabeth Stensson Leijonhufvud  Brita Stensson Leijonhufvud 
Muut tiedot
Lempinimet:  Kreivi Ebba
Ebba Månsdotter Lilliehöök (13. tammikuuta 1529, Upplon maatila Länsi-Götanmaalla – 29. syyskuuta 1609 Lerjeholm, Angeredin pitäjä, Älvsborgin lääni, Ruotsi) oli ruotsalainen ruukinpatruuna ja kreivikunnan käskynhaltija, Raaseporin kreivitär, Gräfsnäsin vapaaherraratar ja Käggleholmin rouva.
Perhe

Ebba Månsdotter Lilliehöök avioitui 7. lokakuuta 1548 Tukholmassa valtaneuvos ja vapaaherra Sten Eriksson Leijonhufvudin kanssa ja heillä oli kuusi lasta.
Margareta Stensson Leijonhufvud (1549–1586), kihlautui vuonna 1585 valtaneuvos, paroni Pontus De la Gardien kanssa.
Edla Stensson Leijonhufvud (1552–1586), avioitui vuonna 1580 valtaneuvos ja sotaeversti, vapaaherra Mauritz Birgersson Gripin kanssa.
Axel (synt. 1554 Jönköping). Axelin lapset kirjoittivat nimensä itse muodossa Lewenkopf, joka myöhemmin korvatiin muodolla Lewenhaupt.
Anna Stensson Leijonhufvud (1558–1599), avioitui vuonna 1598 kamariherra Erik Turesson Bielken kanssa (1564–1599), Bielke av Åkerö.
Mauritz (10. syyskuuta 1559–1607), puoliso Amalia von Hatzfeld.
Elisabeth Stensson Leijonhufvud (5. tammikuuta 1561–1612), avioitui 14. maaliskuuta 1598 valtakunnankansleri Svante Bielken (1567–1609) kanssa.
Brita Stensson Leijonhufvud (1567–1611), avioitui vuonna 1594 valtakunnandrotsi, kreivi Magnus Brahen (1564–1633) kanssa.
Lapsista useimmat pojat alkoivat kirjoittaa nimensä muodossa Lewenkopf, joka on myöhemmin korvattu muodolla Löwenhaupt ja Lewenhaupt. Tyttäret käyttivät useimmiten muotoa Leijonhufvud, kun he käyttivät suvun nimeä.
Kirjallisuutta

Elgenstierna, Gustaf: Den introducerade svenska adelns ättartavlor.  Tukholma:  Norstedt, 1925-36.  (ruotsiksi)
Nina Ringbom: Gräfsnäs, Sverige | Svenska & Europeiska slott & palats | slottsguiden.info www.slottsguiden.info. (ruotsiksi)
Ebba Månsdotter (Lilliehöök) - Svenskt Biografiskt Lexikon sok.riksarkivet.se. (ruotsiksi)
Lilliehöök, Ebba (1529 - 1609) | Biografiakeskus, Suomalaisen Kirjallisuuden Seura www.kansallisbiografia.fi.
| Auktoriteettitunnisteet  |
| --- | --- |
Taiteenala:  KulturNav 
Henkilöt:  Kansallisbiografia  Uppslagsverket Finland  Biografiasampo
Dil

| Dil |
| --- | --- |

Ohjaaja:  Indra Kumar
Käsikirjoittaja:  Rajeev Kaul Praful Parekh
Tuottaja:  Indra Kumar Ashok Thakeria
Säveltäjä:  Anand-Milind
Kuvaaja:  Baba Azmi
Leikkaaja:  Hussain A. Burmawala
Koreografi:  Saroj Khan Suresh Bhatt
Pääosat:  Aamir Khan Madhuri Dixit
Valmistustiedot
Valmistusmaa:  Intia
Tuotantoyhtiö:  Maruti International
Levittäjä:  Netflix
Ensi-ilta:  22. kesäkuuta 1990
Kesto:  172 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Dil (suomeksi ”Sydän”) on vuonna 1990 ensi-iltansa saanut intialainen hindinkielinen romanttinen draamaelokuva, jonka ohjasi Indra Kumar. Päärooleja näyttelivät Aamir Khan ja Madhuri Dixit. Se oli vuoden eniten tuottanut hindinkielinen elokuva. Dixit voitti roolistaan parhaan naispääosan Filmfare Awards -palkinnon. Elokuvasta tehtiin uudelleenfilmatisointeja useilla intialaisilla kielillä.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Raja Prasad   |
|  Madhuri Dixit  | … |  Madhu Mehra   |
|  Anupam Kher  | … |  Hazari Prasad   |
|  Padmarani  | … |  Savitri Prasad   |
|  Saeed Jaffrey  | … |  Durgesh Mehra   |
|  Shammi  | … |  Malini Mehra   |
|  Deven Verma  | … |  komisario Ghalib   |
|  Satyendra Kapoor  | … |  Girdhari Laal   |
|  Rajesh Puri  | … |  Pandit Ji   |
|  Adi Irani  | … |  Shakti   |
|  Kishore Bhanushali  | … |  Dev   |
|  Dinesh Hingoo  | … |  Pandu Prakashan   |
Soundtrack

Kaikki sanat Sameer, kaikki sävellykset Anand-Milind.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Mujhe Neend Na Aaye” | Udit Narayan, Anuradha Paudwal | 6.14 |  |  |  |  |  |  |
| 2. | ”Hum Pyaar Karne Wale” | Udit Narayan, Anuradha Paudwal | 6.57 |  |  |  |  |  |  |
| 3. | ”Hum Ne Ghar Chora Hai” | Udit Narayan, Sadhana Sargam | 6.18 |  |  |  |  |  |  |
| 4. | ”Khambe Jaise Khari Hai” | Udit Narayan | 5.26 |  |  |  |  |  |  |
| 5. | ”Dam Dama Dam” | Udit Narayan, Anuradha Paudwal | 6.40 |  |  |  |  |  |  |
| 6. | ”O Priyaa Priyaa” | Anuradha Paudwal, Suresh Wadkar | 6.03 |  |  |  |  |  |  |
| 7. | ”Saansein Teri” (Sad)  | Sadhana Sargam | 2.16 |  |  |  |  |  |  |
|  |  |  | 39.54 |  |  |  |  |  |  |
Palkinnot

| Palkinto | Kategoria | Saaja | Tulos |
| --- | --- | --- | --- |
| Filmfare Awards | Paras naispääosa | Madhuri Dixit | Voitto |
| Filmfare Awards | Paras elokuva | Indra Kumar | Ehdokkuus |
| Filmfare Awards | Paras miespääosa | Aamir Khan | Ehdokkuus |
| Filmfare Awards | Paras miessivuosa | Anupam Kher | Ehdokkuus |
| Filmfare Awards | Paras musiikki | Anand-Milind | Ehdokkuus |
| Filmfare Awards | Paras sanoitus | Sameer – ”Mujhe Neend Na Aaye” | Ehdokkuus |
| Filmfare Awards | Paras mieslaulaja | Suresh Wadkar – ”O Priyaa Priyaa” | Ehdokkuus |
| Filmfare Awards | Paras naislaulaja | Anuradha Paudwal – ”Mujhe Neend Na Aaye” | Ehdokkuus |
Aiheesta muualla

Dil Internet Movie Databasessa (englanniksi)
Dil AllMoviessa. (englanniksi)
Dunkerquen evakuointi

Dunkerquen evakuointi, koodinimeltään operaatio Dynamo, oli liittoutuneiden toisessa maailmansodassa 26. toukokuuta – 4. kesäkuuta 1940 suorittama evakuointioperaatio, jossa Dunkerquen (engl. Dunkirk) rannalta Ranskasta kuljetettiin kaikkiaan yli 338 226 sotilasta kanaalin yli Isoon-Britanniaan. Jo ennen varsinaista operaatiota oli 26. toukokuuta 1940 kello 24 mennessä siirretty 27 936. Aikaisemmin siirrettyjen ja operaation yhteydessä siirrettyjen kokonaismäärä oli 366 162, mistä liittolaisia oli 139 911. Kokonaisevakuointi avorannoilta koski 98 671 sotilasta. Muut evakuoitiin aallonmurtajilta ja satamista.
Britit ja ranskalaiset joukot olivat joutuneet saksalaisten piirittämiksi Dunkerquen taistelussa. Winston Churchill kutsui saarroksiin joutumista pahimmaksi sotilaalliseksi tappioksi vuosisatoihin.lähde?
Tausta

Saksalaiset käynnistivät 10. toukokuuta hyökkäyksen Alankomaita, Belgiaa ja Ranskaa vastaan. Sen seurauksena noin 400 000 liittoutuneiden sotilasta jäi saarroksiin Dunkerquen alueelle Saksan 2. panssaridivisioonan päästyä Englannin kanaalin rannikolle Abbevillessä.
Motti kiristyi nopeasti, kunnes Adolf Hitler määräsi 24. toukokuuta panssarit pysähtymään. Käsky mahdollisti Britannian siirtoarmeijan evakuoimisen. Vaikka käsky peruutettiin illalla 26. toukokuuta, liittoutuneet ehtivät järjestää puolustuksensa ja käynnistää evakuoinnin.
Tapahtumat

Ensimmäisenä päivänä saatiin evakuoitua vain 7 000 liittoutuneiden sotilasta, mutta yhdeksäntenä päivänä jo yli 338 000 sotilasta oli saatu pelastetuksi 860 aluksella, joiden joukossa oli jopa aivan pieniä huviveneitä ja kalastusveneitä.lähde?
Kommodori Stephen Wentworth Roskillin kirjasarjansa The War at Sea, 1939–1945 ensimmäisessä osassa esittämän mukaan yhteensä 848 brittiläistä ja liittoutuneiden alusta osallistui evakuointiin. Yhdistyneen kuningaskunnan sotaministeriön kuljetusosaston mukaan aluksia oli 1 040, missä ei ole mainittu ranskalaisten osuutta täysin. Richard Collier pääsi vuonna 1961 julkaistussa teoksessaan The Sands of Dunkirk alustavaan tarkentamattomaan määrään 1 210 kaikkien osalta, mikä lienee vähäinenselvennä.
Samalla liittoutuneiden sotalaivat ja Yhdistyneen kuningaskunnan ilmavoimat pitivät saksalaista jalkaväkeä ja Luftwaffea loitolla. Myös kaksi ranskalaista divisioonaa jäi suojelemaan evakuointia, mutta joutui pian vangiksi. BBC ilmoitti 4. kesäkuuta kenraali Harold Alexanderin tarkistaneen rannan moottoriveneellä ja siten varmistaneen, ettei kukaan ollut jäänyt rannalle laivojen lähtiessä paluumatkalle.lähde?
Eniten sotilaita evakuoitiin 30. toukokuuta – 31. toukokuuta, 68 014 sekä 1. kesäkuuta, 64 429. Rannoilta evakuoitiin sumuisena toukokuun 30:ntena 29 512. Satamista evakuoitiin eniten 1. kesäkuuta, kun Richthofenin komentamien Saksan ilmavoimien hyökkäys oli kovimmillaan, 47 081.
Tappiot

Vaikka operaatiossa onnistuttiin pelastamaan suurin osa sotilaista, joitakin tuhansia ranskalaisia jäi silti vangiksi ja vetäytyvien joukkojen oli hylättävä kaikki raskas kalusto ja ajoneuvot.lähde?
Tappiot > Kuninkaallinen laivasto ja Ranskan laivasto

Kuninkaallinen laivasto menetti kuusi hävittäjää: HMS Grafton, HMS Grenade, HMS Wakeful, HMS Basilisk, HMS Havant ja HMS Keith. Ranskan laivasto menetti kolme hävittäjää: Bourrasque, Siroco ja Foudroyant. Näiden lisäksi 19 hävittäjää vaurioitui.
Tappiot > Matkustaja-alukset ja Yhdistyneen kuningaskunnan kauppalaivasto

Evakuointiin osallistuneista matkustaja-aluksista kahdeksan upposi ja yhdeksän vaurioitui. Siviilialuksilla ja kauppalaivoilla kuoli 125 ja haavoittui 81. Roskill ilmoittaa 848 laivasta menetetyiksi 235 suorassa vihollisten toiminnassa ja muista syistä. Yhdistyneen kuningaskunnan sotaministeriön mukaan tappiot olisivat olleet vain 121 alusta.
Tappiot > Ilmavoimat

Ilman Kuninkaallisten ilmavoimien tukea liittoutuneiden tappiot olisivat olleet vielä suurempia, eikä operaatio olisi todennäköisesti edes onnistunut. Ilmavoimien evakuointia tukeneista 32 laivueesta puolet, 16, oli samanaikaisesti jatkuvasti mukana. Ne ilmoittivat lentäneensä yhdeksässä vuorokaudessa 4 822 tuntia 101 sotalennolla ja tuhonneensa 265 vihollisen lentokonetta. Laivasto ilmoitti tuhonneensa 35 ja vaurioittaneensa pahasti 21 vihollisen lentokonetta. Ilmavoimilla oli 30. toukokuuta Etelä-Englannissa korjauksia vaatimattomia nousukuntoisia lentokoneita enää 283 ja niihin 362 taistelulentäjää. Ilmavoimien kokonaistappioiksi laskettiin 177 lentokonetta yhdeksässä vuorokaudessa, joista 106 oli hävittäjiä.
Saksan ilmavoimien osalta majuri Lionel Ellis ilmoittaa teoksessaan The War in France and Flanders, 1939–1940 tuhoutuneeksi tai vaurioituneeksi 240 lentokonetta yhdeksässä vuorokaudessa. Eteläafrikkalainen David Divine ilmoittaa kirjassaan The Nine Days of Dunkirk vaurioituneiden tai tuhoutuneiden määräksi vain 156. Luftwaffen oma sisäiseen käyttöön tarkoitettu tappioluettelo antaa lentäjien kaatuneiden ja kadonneiden yhteismääräksi 727 kymmenen päivän aikana 21. toukokuuta ennen operaatiota ja 31. toukokuuta saakka 727, mistä voidaan arvioida, että operaation yhdeksän päivän aikana myös lentokonetappiot olisivat olleet suuret.
Seuraukset

Dunkerquen onnistuneen evakuoinnin seurauksena englantilaisten taistelumotivaatio nousi selvästi. 4. kesäkuuta Winston Churchill puhui parlamentin alahuoneelle vannoen muun muassa seuraavasti:
»Vaikka suuret osat Euroopasta ja monet vanhat valtakunnat ovat sortuneet tai voivat sortua Gestapon ja natsikomennon koko koneiston kouriin, me emme horju emmekä väisty. Me taistelemme loppuun saakka, me taistelemme Ranskassa, me taistelemme vesillä ja valtamerillä, me taistelemme kasvavassa luottamuksessa ja kasvavalla voimalla ilmassa, me puolustamme saartamme, maksoi mitä maksoi, me taistelemme rannoilla, me taistelemme lentokentillä, me taistelemme pelloilla ja kaduilla, me taistelemme vuoristoissa. Me emme koskaan antaudu, ja vaikka – mitä en hetkeäkään usko – tämä saari tai osia siitä kukistuisi ja joutuisi nälänhätään, silloin merentakainen imperiumimme Englannin laivaston aseistamana ja suojaamana jatkaisi kamppailua siihen asti, kunnes Uusi maailma koko voimallaan ja mahdillaan aikanaan astuisi pelastamaan ja vapauttamaan Vanhaa maailmaa.» 
(– Winston Churchill)
Aiheesta muualla

Kuvia tai muita tiedostoja aiheesta Dunkerquen evakuointi Wikimedia Commonsissa
Rickard, J. (16 February 2008), Operation Dynamo, the evacuation from Dunkirk, 27 May – 4 June 1940 (englanniksi)
Tilanne 21. toukokuuta 1940. Saksalaisten hallussaan pitämä alue vaaleanpunaisella.
Englantilaisia joukkoja evakuoidaan.
Dunkerquesta evakuoituja sotilaita.
Formantti

Formantti on resonanssin vahvistama osaääneistön taajuus. Puheen ja äänen tutkimuksessa sillä tarkoitetaan erityisesti äänen taajuusspektrin amplitudihuippuja, eli taajuusalueita, joille akustinen energia on kasaantunut. Formantilla voidaan tarkoittaa myös ääntöväylän siirtofunktiota, joka synnyttää taajuusspektrin amplitudihuiput.
| Vokaali (IPA) | Formantti F1 (Hz) | Formantti F2 (Hz) | Erotus  F2 − F1 (Hz) |
| --- | --- | --- | --- |
| i | 240 | 2400 | 2160 |
| y | 235 | 2100 | 1865 |
| e | 390 | 2300 | 1910 |
| ø | 370 | 1900 | 1530 |
| ɛ | 610 | 1900 | 1290 |
| œ | 585 | 1710 | 1125 |
| a | 850 | 1610 | 760 |
| ɶ | 820 | 1530 | 710 |
| ɑ | 750 | 940 | 190 |
| ɒ | 700 | 760 | 60 |
| ʌ | 600 | 1170 | 570 |
| ɔ | 500 | 700 | 200 |
| ɤ | 460 | 1310 | 850 |
| o | 360 | 640 | 280 |
| ɯ | 300 | 1390 | 1090 |
| u | 250 | 595 | 345 |
Taajuudeltaan kolmea alinta, ääniväylän muodosta suoraan riippuvaista formanttia merkitään F1, F2 ja F3. Konsonanttien muodostuminen on useiden formanttien summa, mutta yleensä jo alimmat formantit F1 ja F2 riittävät erottamaan vokaalit toisistaan. Havaitun vokaalin laadun ja kahden ensimmäisen formantin välistä yhteyttä voidaan tarkastella esimerkiksi kuuntelemalla täällä, miten ääniväylän ominaisuuksia simuloivat kaistanpäästösuodattimet vaikuttavat synteettiseen äänilähteeseen.
Formantit ovat perustaajuudesta riippumattomia, mutta mikäli perustaajuus on resonanssialuetta ylempänä, formantit voivat kadota. Esimerkiksi sopraanon laulamia vokaaleja on hankala erottaa toisistaan.
Formantit ja aivotutkimus

Aivotutkimuksessa formantteja on käytetty etenkin tutkittaessa foneemien käsittelyä aivoissa. Mikäli aivot kykenevät erottamaan kaksi ärsykettä – tässä tapauksessa äännettä – toisistaan, saadaan tietyissä koeasetelmissa esille aivosähkökäyrällä mitattavissa oleva poikkeavuusnegatiivisuusvaste.
Poikkeavuusnegatiivisuusvasteen avulla ollaan selvitetty, että jo sikiöt osaavat erottaa matalataajuuksisia vokaaleja toisistaan. Toistuvan kielelliselle informaatiolle altistumisen myötä vauvan aivoissa alkaa muodostua tämän äidinkielelle ominainen foneemikartta, joka voidaan havaita behavioraalisilla menetelmillä 6–12 kk:n iässä.
Foneemikartta auttaa oman kielen äänteiden nopeassa erittelyssä, mutta toisaalta estää vieraiden kielien äänteiden tarkkaa havaitsemista. Formanttirajat havaittujen vokaalien välillä ovat liukuvia, ja opittu äänne vaikuttaa siihen, mitä havaitaan. Esimerkiksi virossa on äänne /õ/, joka sijaitsee formanttiavaruudessa (x-akselina F1 ja y-akselina F2) /o/:n ja /ö/:n välissä – virolaiset erottavat sen, mutta suomalaiset kuulevat sen /o/:na tai /ö/:nä.
Kyky erottaa kaksi vokaalia toisistaan kuuden kuukauden iässä ennustaa kielellisiä kykyjä ja lukemiseen valmistavia taitoja, kun lapsi on viisivuotias – riippumatta lapsen sosioekonomisesta taustasta tai kielellisistä kyvyistä hänen ollessaan 2,5-vuotias.
Sulevi

| Sulevi |
| --- | --- |
Nimipäivä:   
– suomenkielinen:  5. kesäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Sulev (Viro)
Nimen alkuperä:  virolainen Sulev, luonteva, hyvä
Infobox OKNimi-testi OK: 
Sulevi on suomalainen miehen etunimi.
Sulevi on suomalainen muoto virolaisperäisestä Sulev-nimestä, joka merkitsee 'luontevaa' ja 'hyvää'. Etunimenä Sulevi tuli käyttöön 1900-luvun alussa, ja nimipäiväkalenterissa se on ollut vuodesta 1929 alkaen päivällä 5. kesäkuuta.
Suomessa on vuoden 2019 loppuun mennessä annettu Sulevi-nimi 2428 miehelle ja noin 170 naiselle.
Tunnettuja Suleveja

Sulevi Lyly (s. 1933), diplomi-insinööri, tekniikantutkija ja professori
Sulevi Manninen (1909–1936), runoilija ja kääntäjä
Sulevi Peltola (1946–2025), näyttelijä
Sulevi Riukulehto, maaseutututkija
Sulevi nimimerkkinä tai muuna kuin ensimmäisenä etunimenä

Ohto Manninen (koko nimi Ohto Heikki Sulevi Manninen), historiantutkija
Sulevi Manner, kirjailijanimi, jonka taakse kätkeytyvät Juha Numminen ja Eero J. Tikka
Sulevi, Kari Kuuvan salanimi
Kuvitteellisia Suleveja

Sulevi Plankton, animaatiosarjassa Paavo Pesusieni
Mäkihyppy talviolympialaisissa 2018 – suurmäki

| Mäkihyppy talviolympialaisissa 2018  |
| --- | --- | --- | --- | --- | --- |
| Normaalimäki |  | miehet |  | naiset |  |
| Suurmäki |  | miehet |  |  |  |
| Joukkuemäki |  | miehet |  |  |  |
| n k  | n k  | n k  | n k  | n k  |  |
Talviolympialaisten 2018 miesten suurmäen mäkihyppykilpailu järjestettiin Alpensia Ski Jumping Centressä 16.–17. helmikuuta 2018.
Mitalistit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Mitalistit: 




| Kamil Stoch | Andreas Wellinger | Robert Johansson |  |  |  |  |
|  Puola |  Saksa |  Norja |  |  |  |  |
Pommerin evankelinen kirkko

Pommerin evankelisen kirkon sijainti Saksan kartalla.
Pommerin evankelinen kirkko (saks. Pommersche Evangelische Kirche) oli Mecklenburg-Etu-Pommerin osavaltiossa Saksassa sijainnut kirkko, joka yhdistyi vuonna 2012 Mecklenburgin evankelisluterilaisen maakirkon ja Pohjois-Elben evankelisluterilaisen kirkon kanssa Pohjois-Saksan evankelis-luterilaiseksi kirkoksi. Pommerin kirkollinen historia yltää vuoteen 1128 ja piispa Otto Bambergilaisen lähetysmatkaan, ja alueen ensimmäinen piispanistuin perustettiin Woliniin vuonna 1140. Toisen maailmanosodan jälkeen vuonna 1947 uudelleen järjestäytyneen kirkon piispainstuin sijaitsi Greifswaldissa.
Erik Solitander

| Erik Solitander |
| --- | --- |
 Kauppaneuvos Erik Solitander maalaus vuodelta 1800
Henkilötiedot
Koko nimi:  Erik Solitander, myös Eric Solitander tai Erich Solitander
Syntynyt: (n. 1755
Kuollut: 1. tammikuuta 1822
Ammatti:  laivanvarustaja, raatimies, varapormestari ja valtiopäivämies
Arvonimi: kauppaneuvos
Titteli:  porvari
Erik Solitander, myös Eric Solitander tai Erich Solitander (n. 1755 – 1. tammikuuta 1822) oli suomalainen kauppias, laivanvarustaja, kauppaneuvos, raatimies, varapormestari ja valtiopäivämies. Hän oli Johan Solitanderin serkku.
Hänen vaimonsa Juliana Solitander oli Johan Solitanderin sisar, hänen tyttärensä Johanna Elisabeth Solitander oli Pehr Johan Alopaeuksen vaimo.
Arvonimet

Kauppaneuvos
Porvoon Linna
Hreinn Halldórsson

| Mitalit> Maa:   Islanti.Miesten yleisurheilu.Sisäratojen EM-kilpailut  | Mitalit> Maa:   Islanti.Miesten yleisurheilu.Sisäratojen EM-kilpailut  | Mitalit> Maa:   Islanti.Miesten yleisurheilu.Sisäratojen EM-kilpailut  | Maa:   Islanti> Miesten yleisurheilu. |
| --- | --- | --- | --- |
|  Kultaa | San Sebastián 1977 | kuulantyöntö |  |
Hreinn Halldórsson (s. 3. maaliskuuta 1949) on islantilainen kuulantyöntäjä.
Hreinn voitti sisäratojen EM-kilpailuissa San Sebastiánissa 1977 kuulantyönnössä kultaa tuloksella 20,59 m. Ulkoratojen EM-kilpailuissa 1978 Prahassa hän sijoittui seitsemänneksi tuloksella 19,34 m. Moskovan 1980 olympialaisissa hän sijoittui kymmenenneksi tuloksella 19,55 m.
Ingeborg Hunzinger

Ingeborg Hunzinger asuntonsa työhuoneessa vuonna 2008.
Ingeborg Hunzinger (3. helmikuuta 1915 Berliini, Saksa – 19. heinäkuuta 2009) oli saksalainen kuvanveistäjä. Hänen tunnetuimpien töidensä joukossa on Die Erde (suom. Maa), joka sijaitsee Berliinin Monbijouparkissa.
Ingeborg Hunzinger: Die Erde (1974).
Kirjailija Julia Franck on Ingeborg Hunzingerin lapsenlapsi.